pythainlp/thai-wiki-dataset-v3 huggingface dataset:
ห้องสิน/เล่ม ๑

ในบรรดาหนังสือที่เป็นประโยชน์สำหรับค้นคว้าทางประวัติศาสตร์และโบราณคดีของไทยแล้ว หนังสือชุด ประชุมพงศาวดาร เป็นหนังสือที่ให้ประโยชน์อย่างยิ่ง เพราะได้รวบรวมเรื่องเก่า ๆ ที่มีสาระและคำอธิบายของผู้มีความรู้ในวิชาดังกล่าวไว้โดยละเอียด นอกจากเรื่องพงศาวดารแล้ว ยังมีตำนานและลัทธิธรรมเนียมที่ควรรู้และน่าสนใจรวมอยู่ด้วยเป็นอันมาก หนังสือชุดนี้เริ่มพิมพ์เป็นภาคแรก เรียกว่า ภาคที่ ๑ เมื่อ พ.ศ. ๒๔๕๑ และได้พิมพ์ต่อมาจนถึงภาคที่ ๗๓ ใน พ.ศ. ๒๔๘๕ เป็นระยะเวลาถึงสามสิบปีเศษ และในขณะนี้ก็ยังมีพิมพ์ภาคอื่น ๆ ต่อมาอีกหลายภาค เนื่องด้วยหนังสือชุด ประชุมพงศาวดาร นี้เป็นหนังสือที่ดี และพิมพ์มาแล้วเป็นเวลาช้านาน ทำให้กระจัดกระจาย หาอ่านได้ยากในยามที่ต้องการ ทั้งหาผู้ที่จะลงทุนพิมพ์รวมเป็นชุดได้ยาก ราคาของหนังสือชุดนี้ในท้องตลาดจึงสูงขึ้นจนทุกวันนี้ ชุดหนึ่งถึงหนึ่งหมื่นบาท คณะกรรมการจัดพิมพ์หนังสือของคุรุสภามีความประสงค์จะรวบรวมพิมพ์หนังสือ ราคาพอสมควร สำหรับให้นักศึกษาและผู้สนใจในวิชาการได้หาซื้ออ่านได้สะดวก จึงได้จัดพิมพ์ขึ้น หนังสือชุดนี้ได้พิมพ์ออกมาสองภาคแล้ว และกำลังจัดพิมพ์ภาคต่อ ๆ ไปตามลำดับ ผู้สนใจโปรดอย่าลืมหาไว้เป็นสมบัติประดับห้องสมุดของท่าน
พม่าเป็นเพื่อนบ้านใกล้เคียงของเรา มีประวัติศาสตร์พัวพันกับไทยตลอดมา ทั้งด้านการเป็นมิตรและการสงคราม ไม่มีชาติใดที่มีประวัติศาสตร์การสงครามกับชาติไทยเรามากเท่ากับพม่า ในประวัติศาสตร์ของเราสมัยกรุงศรีอยุธยามีเรื่องที่เกี่ยวพันกับพม่าในการสงครามมากมาย อันประกอบเป็นเรื่องราวส่วนใหญ่ในประวัติศาสตร์ไทย หนังสือเกี่ยวกับพงศาวดารของพม่าที่เป็นภาษาไทยหาอ่านศึกษาได้ยาก ทางคุรุสภาจึงได้จัดพิมพ์หนังสือชุดนี้ขึ้นในชุดภาษาไทยของคุรุสภา มีเรื่องติดต่อกันจากเลขที่ ๘๑๔–๘๒๐ รวมเป็นหนังสือเจ็ดเล่ม บรรยายพงศาวดารพม่าโดยละเอียด ตั้งแต่เริ่มต้นจนมาถึงยุคสิ้นราชวงศ์ในพม่า หนังสือชุดนี้ได้พิมพ์ออกมาครบชุดแล้ว ผู้ทรงนิพนธ์ คือ พระเจ้าบรมวงศ์เธอ กรมพระนราธิปประพันธ์พงศ์ ผู้สนใจในประวัติศาสตร์ไม่ควรพลาดที่จะมีหนังสือชุดนี้ไว้ในห้องสมุด
เชิงอรรถของวิกิซอร์ซ
บ้วนฮ่วยเหลา/เล่ม ๑/ตอน ๑๑

เจงซันอ๋องก็พาเต็กเซงไปบ้าน แล้วจึงพูดกับเต็กเซงว่า เราจะให้กระบี่อาชญาสิทธิ์ไป ถ้าเจ้าฆ่สชิงชิวไม่ได้ คงเกิดความใหญ่ เราจะพลอยผิดด้วย เต็กเซงจึงว่า ถ้าข้าพเจ้าฆ่าชิงชิวไม่ได้ แม้นเกิดความขึ้น ข้าพเจ้าจะรับเอาเอง หาให้ถึงท่านไม่ เจงซันอ๋องก็มีความยินดี พอถึงวันเวรเจงซันอ๋องรักษากระบี่อาชญาสิทธิ์ กระบี่เล่มนี้ครั้งแผ่นดินพระเจ้าซ่องไทโจ๊ฮ่องเต้ให้เจ้าทั้งห้าองค์รักษาเป็นเวรกันคนละวัน ถ้าเห็นผู้ใดไม่ซื่อตรงต่อแผ่นดิน ก็ให้เอากระบี่เล่มนี้ฆ่าเสีย แล้วจะเอาโทษผู้ฆ่านั้นไม่ได้ เจงซันอ๋องเห็นชิงชิวไม่ซื่อตรงต่อแผ่นดิน จึงเอากระบี่อาชญาสิทธิ์มาส่งให้เต็กเซง เต็กเซงรับกระบี่มาแล้วก็ดีใจ กระบี่นั้นหนักร้อยชั่ง เต็กเซงก็รำกระบี่ให้เจงซันอ๋องดู ครั้นรำสิ้นเพลงแล้วก็คำนับลาเจงซันอ๋องไป เจงซันอ๋องก็มีความยินดี แล้วเจงซันอ๋องก็ให้เล่าบุน ลีจิ้น สองนายตามไปดูว่า เต็กเซงจะคิด่าชิงชิวประการใด ทหารสองนายก็คำนับลาไป เต็กเซงถือกระบี่เดินมาตามถนน ถามคนเดินไปมาว่า บ้านชิงชิวอยู่ที่ไหน คนเดินทางก็บอกให้เต็กเซงไปถึงบ้านชิงชิว ก็ถามคนในบ้านว่า ชิงชิวอยู่หรือไม่ คนเหล่านั้นบอกว่า ชิงชิวหาอยู่ไม่ ไปบ้านพังหอง ขุนนางผู้ใหญ่ สักประเดี๋ยวก็จะกลับมา เต็กเซงจึงคิดว่า เราไปคอยท่าอยู่กลางทางเถิด คิดแล้วเต็กเซงก็เดินไปคอยอยู่ที่สะพานเทียนฮันเกีย
ฝ่ายซุนเหลง ทหารของชิงชิว เห็นเต็กเซงถือกระบี่อาชญาสิทธิ์มาถามหานาย ก็ตกใจ จำได้ว่า เต็กเซงคนนี้ที่นายเราทำโทษแล้วปล่อยไป บัดนี้ เห็นเต็กเซงถือกระบี่อาชญาสิทธิ์เข้ามา เห็นจะคอยทำร้ายนายเราตามทางเป็นมั่นคง จำเราจะไปบอกให้ชิงชิวแจ้งความเสียก่อน คิดแล้วก็ไปบ้านพังหอง จึงเข้าไปแจ้งความแก่ชิงชิวว่า บัดนี้ เต็กเซงถือกระบี่อาชญาสิทธิ์มาคอยท่านอยู่ตามทาง พังหองกับชิงชิวแจ้งความแล้วก็ตกใจ ชิงชิวจึงบอกกับพังหองว่า วันเมื่อเต็กเซงไปเขียนคำโคลงไว้ที่ท้องสนามหลวงที่ฝึกทหารนั้น ข้าพเจ้าให้ทหารเอาไม้ทายาพิษเฆี่ยนเสียยี่สิบที เหตุใดหาตายไม่ ไปเอากระบี่อาชญาสิทธิ์ที่ไหนมาคอยทำอันตรายข้าพเจ้าอยู่ดังนี้ วันนี้เป็นเวรของเจงซันอ๋องรักษากระบี่ เห็นเจงซันอ๋องจะเอากระบี่ให้มาเป็นแน่ ซึ่งเต็กเซงได้กระบี่มาคอยทำร้ายข้าพเจ้าอยู่ดังนี้ จะคิดอ่านประการใด พังหองจึงว่า เจ้าอย่าเพิ่งกลับไปบ้านก่อน เจ้าก็หามีความผิดสิ่งใดไม่ ซึ่งเจนซันอ๋องให้กระบี่มากับเต็กเซงให้คอยทำร้ายเจ้า จะต้องกราบทูลพระเจ้าแผ่นดินให้ทราบ จึงจะได้
คำสั่งคณะรักษาความสงบแห่งชาติที่ ๗๓/๒๕๕๗

เพื่อให้การบริหารราชการของคณะรักษาความสงบแห่งชาติ ในการแก้ไขปัญหาแรงงานต่างด้าวทั้งระบบ และปัญหาการค้ามนุษย์เป็นไปอย่างมีประสิทธิภาพ เกิดการบูรณาการ ลดผลกระทบต่อด้านเศรษฐกิจและสังคมจิตวิทยา จึงให้ยกเลิกคำสั่งคณะรักษาความสงบแห่งชาติ ที่ ๕๙/๒๕๕๗ และใช้คำสั่งดังต่อไปนี้
๑. แต่งตั้งคณะกรรมการนโยบายการจัดการปัญหาแรงงานต่างด้านและการค้ามนุษย์ (กนร.) ประกอบด้วย
๒. คณะกรรมการมีอำนาจ ดังนี้
๓. คณะกรรมการตามคำสั่งนี้ สามารถยุบเลิก หรือปรับปรุงองค์ประกอบและอำนาจหน้าที่ได้ตามความเหมาะสม เมื่อสถานการณ์บ้านเมืองเข้าสู่ภาวะปกติ
ทั้งนี้ ตั้งแต่บัดนี้เป็นต้นไป
คำสั่งคณะรักษาความสงบแห่งชาติที่ ๗๔/๒๕๕๗

เพื่อให้การขับเคลื่อนนโยบายของคณะรักษาความสงบแห่งชาติในการแก้ปัญหาแรงงานต่างด้าว ทั้งระบบ การป้องกันและปราบปรามการค้ามนุษย์ เป็นไปอย่างมีประสิทธิภาพ เป็นเอกภาพ และเกิดผลสำเร็จที่เป็นรูปธรรมโดยเร็ว คณะรักษาความสงบแห่งชาติ จึงให้ยกเลิกคำสั่งคณะรักษาความสงบแห่งชาติ ที่ ๖๐/๒๕๕๗ และแต่งตั้งคณะอนุกรรมการประสานงานการจัดการปัญหาแรงงานต่างด้าวและการค้ามนุษย์ (อกนร.)เพื่อช่วยปฏิบัติงานของคณะกรรมการนโยบายการจัดการปัญหาแรงงานต่างด้าวและการค้ามนุษย์ (กนร.) โดยมีองค์ประกอบและอำนาจหน้าที่ดังต่อไปนี้
๑. องค์ประกอบ
๒. อำนาจหน้าที่
๓. คณะอนุกรรมการตามคำสั่งนี้ สามารถยุบเลิก หรือปรับปรุงองค์ประกอบและอำนาจหน้าที่ได้ตามความเหมาะสม เมื่อสถานการณ์บ้านเมืองเข้าสู่ภาวะปกติ
ทั้งนี้ ตั้งแต่บัดนี้เป็นต้นไป
คำสั่งคณะรักษาความสงบแห่งชาติที่ ๗๕/๒๕๕๗

เพื่อให้การกำกับดูแลและติดตามผลการดำเนินงานของรัฐวิสาหกิจทั้งระบบเป็นไปอย่างมีประสิทธิภาพ มีความเป็นเอกภาพ สามารถแก้ไขปํญหาต่างๆ ส่งเสริมและสนับสนุนให้ภาคเอกชนเข้าร่วมกองทุนในกิจการของรัฐ โดยคำนึงถึงประโยชน์สูงสุดของรัฐและประชาชนเป็นสำคัญ คณะรักษาความสงบแห่งชาติจึงมีคำสั่ง ดังต่อไปนี้
ข้อ ๑ ให้มีคณะกรรมการนโยบายและกำกับดูแลรัฐวิสาหกิจ ประกอบด้วย
ข้อ ๒ ให้คณะกรรมการตาม ข้อ ๑ มีอำนาจหน้าที่ ดังต่อไปนี้
ข้อ ๓ ให้สำนักงานคณะกรรมการนโยบายรัฐวิสาหกิจ กระทรวงการคลังอำนวยความสะดวกในการปฏิบัติงานของคณะกรรมการตามคำสั่งนี้ สำหรับการเบิกจ่ายเบี้ยประชุมให้เป็นไปตามพระราชกฤษฎีกาว่าด้วยเบี้ยประชุมกรรมการ และการเบิกจ่ายค่าใช้จ่ายที่เกี่ยวข้องกับการบริหารจัดการอื่นๆ ที่จำเป็นให้เป็นไปตามระเบียบทางราชการ ทั้งนี้ ให้เบิกจ่ายจากงบประมาณรายจ่ายของสำนักงานคณะกรรมการนโยบายรัฐวิสาหกิจ
ทั้งนี้ ตั้งแต่บัดนี้เป็นต้นไป
คำสั่งคณะรักษาความสงบแห่งชาติ ฉบับที่ ๗๖/๒๕๕๗

REDIRECT คำสั่งคณะรักษาความสงบแห่งชาติที่_๗๖/๒๕๕๗
คำสั่งคณะรักษาความสงบแห่งชาติที่ ๗๗/๒๕๕๗

เพื่อให้การปฏิบัติงานของส่วนราชการต่างๆ เป็นไปด้วยความเรียบร้อยและเหมาะสมยิ่งขึ้น หัวหน้าคณะรักษาความสงบแห่งชาติจึงมีคำสั่ง ดังนี้
ข้อ ๑ ให้กำหนดตำแหน่งข้าราชการเพิ่มขึ้นในส่วนราชการ ดังนี้
ข้อ ๒ ให้ พลเอก นิพัทธ์ ทองเล็ก พ้นจากตำแหน่งปลัดกระทรวงกลาโหม และให้ดำรงตำแหน่ง ประธานคณะที่ปรึกษากระทรวงกลาโหม ตามข้อ ๑ (๑) เป็นพิเศษเฉพาะราย
ข้อ ๓ ให้ นายอรรถพล ใหญ่สว่าง พ้นจากตำแหน่ง อัยการสูงสุด และให้ดำรงตำแหน่งที่ปรึกษาสำนักงานอัยการสูงสุด ตามข้อ ๑ (๒) เป็นพิเศษเฉพาะราย
ข้อ ๔ ให้ นายธาริต เพ็งดิษฐ์ พ้นจากตำแหน่ง อธิบดีกรมสอบสวนคดีพิเศษ และให้ดำรงตำแหน่ง ที่ปรึกษาประจำสำนักนายกรัฐมนตรี เป็นพิเศษเฉพาะราย
ข้อ ๕ ให้ นายธงทอง จันทรางศุ พ้นจากตำแหน่ง ปลัดสำนักนายกรัฐมนตรี และให้ดำรงตำแหน่ง ที่ปรึกษาประจำสำนักนายกรัฐมนตรีเป็นพิเศษเฉพาะราย
ข้อ ๖ ให้ นายสุรชัย ศรีสารคาม พ้นจากตำแหน่ง ปลัดกระทรวงเทคโนโลยีสารสนเทศและการสื่อสาร และให้ดำรงตำแหน่ง ที่ปรึกษาประจำสำนักนายกรัฐมนตรี เป็นพิเศษเฉพาะราย
ข้อ ๗ ให้ พันตำรวจเอกทวี สอดส่อง พ้นจากตำแหน่ง เลขาธิการศูนย์อำนวยการบริหารจังหวัดชายแดนภาคใต้ และให้ดำรงตำแหน่งที่ปรึกษาประจำสำนักนายกรัฐมนตรี เป็นพิเศษเฉพาะราย
ข้อ ๘ ให้ นายสุวิจักขณ์ นาควัชระชัย พ้นจากตำแหน่ง เลขาธิการสภาผู้แทนราษฎร และให้ดำรงตำแหน่งเป็นข้าราชการพลเรือนสามัญตำแหน่ง ที่ปรึกษาประจำสำนักนายกรัฐมนตรีเป็นพิเศษเฉพาะราย
ข้อ ๙ ให้ พลเอก สุรศักดิ์ กาญจนรัตน์ พ้นจากตำแหน่ง รองปลัดกระทรวงกลาโหม และให้ดำรงตำแหน่ง ปลัดกระทรวงกลาโหม
ข้อ ๑๐ ให้ นายตระกูล วินิจนัยภาค พ้นจาก รองอัยการสูงสุด และให้ดำรงตำแหน่ง อัยการสูงสุด
ข้อ ๑๑ ให้ หม่อมหลวงปนัดดา ดิศกุล พ้นจากตำแหน่งรองปลัดกระทรวงมหาดไทย และให้ดำรงตำแหน่ง ปลัดสำนักนายกรัฐมนตรี
ข้อ ๑๒ ให้ นางเมธินี เทพมณี พ้นจากตำแหน่ง ผู้ตรวจราชการกระทรวงเทคโนโลยีสารสนเทศและการสื่อสาร และให้ดำรงตำแหน่งปลัดกระทรวงเทคโนโลยีสารสนเทศและการสื่อสาร
ข้อ ๑๓ ให้ นายภานุ อุทัยรัตน์ พ้นจากตำแหน่ง ผู้ตรวจราชการกระทรวงมหาดไทย และให้ดำรงตำแหน่ง เลขาธิการศูนย์อำนวยการบริหารจังหวัดชายแดนภาคใต้
ข้อ ๑๔ ให้ นายจเร พันธุ์เปรื่อง พ้นจากตำแหน่งรองเลขาธิการสภาผู้แทนราษฎร และให้ดำรงตำแหน่ง เลขาธิการสภาผู้แทนราษฎร
ข้อ ๑๕ ให้ พลตำรวจเอก ชัชวาลย์ สุขสมจิตร์ พ้นจากตำแหน่ง รองผู้บัญชาการตำรวจแห่งชาติ และให้ดำรงตำแหน่งเป็นข้าราชการพลเรือนสามัญ ตำแหน่ง อธิบดีกรมสอบสวนคดีพิเศษ
ข้อ ๑๖ ให้ข้าราชการซึ่งดำรงตำแหน่งข้างต้น ปฏิบัติหน้าที่ตามตำแหน่งตั้งแต่วันที่มีคำสั่งนี้เป็นต้นไป
ข้อ ๑๗ ให้กระทรวงกลาโหม สำนักงานคณะกรรมการข้าราชการพลเรือน สำนักงบประมาณ สำนักงานเลขาธิการผู้แทนราษฎร สำนักงานอัยการสูงสุด สำนักงานตำรวจแห่งชาติ ศูนย์อำนวยการบริหารจังหวัดชายแดนภาคใต้ และส่วนราชการที่เกี่ยวข้องดำเนินการเกี่ยวกับตำแหน่งและอัตราเงินเดือนของข้าราชการดังกล่าว ให้เรียบร้อยโดยด่วน โดยจัดให้ดำรงตำแหน่งที่ไม่ต่ำกว่า ตำแหน่งที่ข้าราชการผู้นั้นดำรงตำแหน่งอยู่เดิม
ข้อ ๑๘ เมื่อมีการจัดตั้งคณะรัฐมนตรีแล้ว ให้นำความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการให้ดำรงตำแหน่งตามคำสั่งนี้ เพื่อให้เป็นไปตามบทบัญญัติแห่งกฎหมาย
ข้อ ๑๙ เมื่อไม่มีผู้ดำรงตำแหน่งตามข้อ ๒ ข้อ ๓ ข้อ ๔ ข้อ ๕ ข้อ ๖ ข้อ ๗ และข้อ ๘ แล้ว ให้ตำแหน่งดังกล่าวเป็นอันยกเลิก
ทั้งนี้ ตั้งแต่บัดนี้เป็นต้นไป
คำสั่งคณะรักษาความสงบแห่งชาติที่ ๗๘/๒๕๕๗

เพื่อให้การปฎิบัติงานของส่วนราชการต่างๆ เป็นไปด้วยความเรียบร้อยและเหมาะสมยิ่งขึ้น หัวหน้าคณะรักษาสงบแห่งชาติจึงมีคำสั่ง ดังนี้
ข้อ ๑ ให้กำหนดตำแหน่งข้าราชการเพิ่มขึ้นในส่วนราชการ ดังนี้
ข้อ ๒ ให้ นางศรีรัตน์ รัษฐปานะ พ้นจากตำแหน่ง ปลัดกระทรวงพาณิชย์ และให้ดำรงตำแหน่ง ที่ปรึกษาประจำสำนักนายกรัฐมนตรี ตามข้อ ๑(๑) เป็นพิเศษเฉพาะราย
ข้อ ๓ ให้ นางสาวชุติมา บุณยประภัศร พ้นจากตำแหน่ง ผู้ตรวจราชการกระทรวงพาณิชย์ และให้ดำรงตำแหน่ง ปลัดกระทรวงพาณิชย์
ข้อ ๔ ให้ พันตำรวจเอก ประเวศน์ มูลประมุข พ้นจากตำแหน่ง เลขาธิการคณะกรรมการป้องกันและปราบปรามการทุจริตในภาครัฐ และให้ดำรงตำแหน่ง ที่ปรึกษาสำนักงานปลัดกระทรวง กระทรวงยุติธรรม ตามข้อ ๑(๒) เป็นพิเศษเฉพาะราย
ข้อ ๕ ให้ นายประยงค์ ปรียาจิตต์ พ้นจากตำแหน่ง รองเลขาธิการคณะกรรมการป้องกันและปราบปรามการทุจริตในภาครัฐ และให้ดำรงตำแหน่ง เลขาธิการคณะกรรมการป้องกันและปราบปรามการทุจริตในภาครัฐ
ข้อ ๖ ให้ นายราฆพ ศรีศุภอรรถ พ้นจากตำแหน่ง อธิบดีกรมศุลกากร และให้ดำรงตำแหน่ง ผู้ตรวจราชการกระทรวงการคลัง ตามข้อ ๑(๓) เป็นพิเศษเฉพาะราย
ข้อ ๗ ให้ นายสมชัย สัจพงษ์ พ้นจากตำแหน่ง ผู้อำนวยการสำนักงานเศรษฐกิจการคลัง และให้ตำแหน่ง อธิบดีกรมศุลกากร
ข้อ ๘ ให้ นายกฤษฏา จีนะวิจารณะ พ้นจากตำแหน่ง ที่ปรึกษาประจำสำนักเศรษฐกิจการคลัง และให้ดำรงตำแหน่งผู้อำนวยการสำนักเศรษฐกิจการคลัง
ข้อ ๙ ให้ข้าราชการซึ่งดำรงตำแหน่งข้างต้น ปฎิบัติหน้าที่ตามตำแหน่งตั้งแต่วันที่มีคำสั่งนี้เป็นต้นไป
ข้อ ๑๐ ให้สำนักงานคณะกรรมการข้าราชการพลเรือน สำนักงบประมาณ และส่วนราชการที่เกี่ยวข้องดำเนินการเกี่ยวกับตำแหน่งและอัตราเงินเดือนของข้าราชการดังกล่าวให้เรียบร้อยโดยด่วน โดยจัดให้ดำรงตำแหน่งที่ไม่ต่ำกว่าตำแหน่งที่ข้าราชการผู้นั้นดำรงตำแหน่งอยู่เดิม
ข้อ ๑๑ เมื่อมีการแต่งตั้งคณะรัฐมนตรีแล้ว ให้นำความกราบบังคมทูล เพื่อทรงพระกรุณาโปรดเกล้าฯ แต่งตั้งข้าราชการให้ดำรงตำแหน่งตามคำสั่งนี้ เพื่อให้เป็นไปตามบทบัญญัติแห่งกฎหมาย
ข้อ ๑๒ เมื่อไม่มีผู้ดำรงตำแหน่งตาม ข้อ ๒ ข้อ ๔ และข้อ ๖ แล้ว ให้ตำแหน่งดังกล่าวเป็นอันยกเลิก
ทั้งนี้ตั้งแต่บัดนี้เป็นต้นไป
คำสั่งคณะรักษาความสงบแห่งชาติที่ ๗๙/๒๕๕๗

เพื่อให้การปฏิบัติงานของส่วนราชการต่างๆ เป็นไปด้วยความเรียบร้อยและเหมาะสมยิ่งขึ้น หัวหน้าคณะรักษาความสงบแห่งชาติจึงมีคำสั่ง ดังนี้
ข้อ ๑ ให้กำหนดตำแหน่งที่ปรึกษาประจำสำนักนายกรัฐมนตรี ในสำนักนายกรัฐมนตรีจำนวนสี่ตำแหน่ง โดยให้เป็นข้าราชการพลเรือนตามพระราชบัญญัติระเบียบข้าราชการพลเรือน พ.ศ. ๒๕๕๑
ข้อ ๒ ให้นายปรีชา กันธิยะ พ้นจากตำแหน่ง ปลัดกระทรวงวัฒนธรรม และให้ดำรงตำแหน่ง ที่ปรึกษาประจำสำนักนายกรัฐมนตรี ตามข้อ ๑ เป็นพิเศษเฉพาะราย
ข้อ ๓ ให้ นายสุเทพ เหลี่ยมศิริเจริญ พ้นจากตำแหน่ง ปลัดกระทรวงพลังงาน และให้ดำรงตำแหน่ง ที่ปรึกษาประจำสำนักนายกรัฐมนตรี ตามข้อ ๑ เป็นพิเศษเฉพาะราย
ข้อ ๔ ให้นายทศพร ศิริสัมพันธ์ พ้นจากตำแหน่ง เลขาธิการคณะกรรมการการอุดมศึกษา และให้ดำรงตำแหน่งที่ปรึกษาประจำสำนักนายกรัฐมนตรี ตามข้อ ๑ เป็นพิเศษเฉพาะราย
ข้อ ๕ ให้นายอภิชาต จีระวุฒิ พ้นจากตำแหน่ง เลขาธิการคณะกรรมการศึกษาขั้นพื้นฐาน และให้ดำรงตำแหน่ง ที่ปรึกษาประจำสำนักนายกรัฐมนตรี ตามข้อ ๑ เป็นพิเศษเฉพาะราย
ข้อ ๖ ให้ นายอภินันท์ โปษยานนท์ พ้นจากตำแหน่ง รองปลัดกระทรวงวัฒนธรรม และให้ดำรงตำแหน่ง ปลัดกระทรวงวัฒนธรรม
ข้อ ๗ ให้ นายอารีพงศ์ ภู่ชอุ่ม พ้นจากตำแหน่ง เลขาธิการคณะกรรมการพัฒนาระบบราชการ และให้ดำรงตำแหน่ง ปลัดกระทรวงพลังงาน
ข้อ ๘ ให้ นายกำจร ตติยกวี พ้นจากตำแหน่งรองเลขาธิการคณะกรรมการการอุดมศึกษา และให้ดำรงตำแหน่ง เลขาธิการคณะกรรมการการอุดมศึกษา
ข้อ ๙ ให้ นายกมล รอดคล้าย พ้นจากตำแหน่งรองเลขาธิการคณะกรรมการการศึกษาขั้นพื้นฐาน และให้ดำรงตำแหน่ง เลขาธิการคณะกรรมการการศึกษาขั้นพื้นฐาน
ข้อ ๑๐ ให้ข้าราชการซึ่งดำรงตำแหน่งข้างต้น ปฏิบัติหน้าที่ตามตำแหน่งตั้งแต่วันที่มีคำสั่งนี้เป็นต้นไป
ข้อ ๑๑ ให้สำนักงานคณะกรรมการข้าราชการพลเรือน สำนักงบประมาณ และส่วนราชการที่เกี่ยวข้องดำเนินการเกี่ยวกับตำแหน่งและอัตราเงินเดือนของข้าราชการดังกล่าวให้เรียบร้อยโดยด่วน โดยจัดให้ดำรงตำแหน่งที่ไม่ต่ำกว่าตำแหน่งที่ข้าราชการผู้นั้นดำรงตำแหน่งอยู่เดิม
ข้อ ๑๒ เมื่อมีการจัดตั้งคณะรัฐมนตรีแล้ว ให้นำความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการให้ดำรงตำแหน่งตามคำสั่งนี้ เพื่อให้เป็นไปตามบทบัญญัติแห่งกฎหมาย
ข้อ ๑๓ เมื่อไม่มีผู้ดำรงตำแหน่งตามข้อ ๒ ข้อ ๓ ข้อ ๔ และข้อ ๕ แล้วให้ตำแหน่งดังกล่าว เป็นอันยกเลิก
ทั้งนี้ ตั้งแต่บัดนี้เป็นต้นไป
คัมภีร์โหราศาสตร์ไทยมาตรฐานฉบับสมบูรณ์/ชื่อจำนวนคัมภีร์โหราศาสตร์ ๑๕๓ คัมภีร์

อสีติธาตุ การคำนวณอสีติธาตุ (ธาตุ ๘๐)
อสีติโชค โชคแห่งอสีติ
สุริยาตร์เบญจกระดาน คำนวณทางพระอาทิตย์อย่างสังเขป
สุริยาตร์สุรทิน คำนวณทางพระอาทิตย์อย่างพิศดาร
สารัมภ์สามัญ คำนวณสูรย์จันทร์อย่างพิศดาร
สารัมภ์พิรางค์ คำนวณสูรย์จันทร์อย่างสังเขป
เผด็จรามเหียร ดูลักษณะบ้านเมือง
พฤหัสบดี วิธีพยากรณ์ตามคัมภีร์พฤหัสบดี
อากาสสมุท ดูดาวและพระเคราะห์อื่นๆ
มหากาลจักรลัคน์จร ทายลัคน์จร
มหานาที ๓ ชั้น ว่าด้วยการวางลัคน์
มหานาที ๕ ชั้น ว่าด้วยการวางลัคน์
มหาทักษา ว่าด้วยเทวดาพระเคราะห์เสวยอายุ
นครพังสะ ดูบ้านเมือง
นรลักษณ ทายลักษณ์
นครยายี พิชัยสงคราม
โลกศาสตร์ ศาสตร์โลก
โพธัยธิบาทว์ พิเคราะห์ลางร้ายต่างๆ
โสฬสนคร ดูเมือง
อินทภาส ดูนวางศ์และฤกษ์ทางอาทิตย์
บาทจันทร์ ดูนวางค์และฤกษ์ทางจันทร์
ฉัตร ๓ ชั้น ดูภูมิพยากรณ์เป็นสามชั้น
เลข ๗ ตัว ดูวัน เดือน ปีเกิดต้องกัน
ยามเบ็ญจปักษี พิชัยสงคราม (จับยาม)
ยามอัษฐกาล พิชัยสงคราม (จับยาม)
ยามตรีเนตร ดูทางจับยาม
ยามสามตา ดูทางจับยาม
ยามมเหสุร ดูทางยามอุบากอง
ยามเบ็ญจขันธ์ จับยาม
จักรทีปนี ทายทุกข์สุขตามอัฏฐเคราะห์ในชะตา
พยากรณ์ วิธีการทายต่างๆ
พระเคราะห์โคจร ทายพระเคราะห์จรต้องเคราะห์กำเนิด
พิรุณศาสตร์ ทายฝน
ดาวนักษัตรประจำทวีป ดูดาวประจำเมืองต่างๆ
ดาวจรเข้ เป็นดาวประจำกายกษัตราเสนานิกร
ดาวพระเคราะห์ทั้ง ๘ ประจำทิศ
นาคบาทว์ตก
กลาบาทว์ตก
อสนีบาตตก
สร้างบ้านเรือน
สร้างโบสถ์วิหารการเปรียญ
สร้างพระประจำวัน
สร้างอุทยาน
เดินนาวา
เสด็จประพาสนอกพระนคร
เสด็จเข้าสู่พระนคร
อาทิตย์วิปริต
จันทร์วิปริต
เมฆวิปริต
ราชมัตตัน (ดูเมือง)
พิชัยสงคราม
ดูชัยภูมิที่
ดูข่าวตาย
ดูกำลังข้าศึก
ดูพระยาไม้
ดูนวางศ์
กนกบัญชร ดูฤกษ์ต่างๆ
จรดพระนังคัล (แรกนา)
ให้ชื่อเด็ก
เจริญงาช้าง
พระภูมิเจ้าที่
กรุงพาลี (คู่กับพระภูมิเจ้าที่)
จักขุมายา (ดูฤกษ์)
ปราบราชศัตรู
เด็กขึ้นอู่
ฝังสายรก
เย็บผ้า
นุ่งผ้าใหม่
ย้ายบ้านเรือน
ปลูกยุ้งข้าว
เอาข้าวขึ้นยุ้งฉาง
สะเดาะเคราะห์ต่อนาม
ขับพระเคราะห์เข้าจักร
ดวงเกษตร
ชาติสมภพ
วิวาหและอาวาหมงคล
อุทาสิน
โชคพระเคราะห์ต่างๆ
โชคช้าง
โชคม้า
โชคพระอาทิตย์
โชคจันทร์
โชคอังคาร
โชคพุธ
โชคเสาร์
โชคพฤหัสบดี
โชคอสุรินทร์
โชคศุกร์
จาตุรงคโชค
จัตุรงคสันนิบาต
จัตุรพยุห (ยาตราทัพ)
จัตุรภูตทั้งสี่
สุริยปฐาน
จันทรปฐาน
นาควัน นาคเดือน นาคปี
พระราชพิธี ๑๒ เดือน
พยากรณ์คำโคลงและฉันท์
สมพงศ์พยากรณ์
พยากรณ์สูรย์และจันทร์
เทวดาไขประตู ให้ฟังเสียงฟ้าร้องแล้วพยากรณ์
ทำนายฝันต่างๆ มีเรื่องปัสเสนทิโกศลเป็นอาทิ
ทำนายบุคคล ซึ่งชนกกรรมนำบังเกิดในภพนี้
ทำนายมรณญาณ
ปฐมมฤตยู คาดตาย
กาลมฤตยู คาดเวลาตาย
วิธีมฤตยู คาดวิธีตาย
ฆาตอาทิตย์
ฆาตจันทร์
ฆาตลัคนา
เข้าอุปสมบท
ลาอุปสมบท
พระเคราะห์นอก
ทักทินยมขันธ์
ลัคนาเสวยปฐมตรียางค์ นวางศ์เป็นอาทิ
สระหัว
ทำปราสาทราชมณเฑียรตั้งเมือง
ทำดินปืน
ตัดผม
โกนจุกลงท่า
ทำยากิน
ทำแก้วแหวนเงินทอง
ช้างขึ้นระวาง
เสียเคราะห์รบศึกเผาเมือง
อินทจักร
มาศจักร
คาดฤกษ์
สกุณฤกษ์
กาเลไทย
ดิถีแมลงปอ
วันขลุบ
ห่วงประจำเดือน
อายกรรมพราย
นามมหาสงกรานต์
จุฬามณีกลีพัตร
นิมิตรโลกา
แผ่นดินไหว
เกนทร์ไฟและน้ำ
ลม
ทายกุมารกุมารี
ทายเคราะห์บ้านเมือง
ทายสีแดดวิปริตต่างๆ
ธุมเกตุธุมเพลิง
ดวงมหานาที
เทวาทิตย์มฤตยู
ราหูหกราหูพักร
ปทุมโชค
ธัญญาผลาหาร
อายุตราชู
พระเคราะห์รูปพระเคราะห์สม
จันทรประวัติ
อุดมโชคมหามงคลโชค
สมพงศ์นักษัตร
พระจันทร์โคจรเกี่ยวนักษัตรฤกษ์และอัฏฐเคราะห์
คัมภีร์โหราศาสตร์ไทยมาตรฐานฉบับสมบูรณ์/คำนำของคัมภีร์อสีติธาตุ

คำนำของคัมภีร์อสีติธาตุนี้ ข้าพเจ้า (หลวงวิศาลดรุณกร) ได้ต้นฉะบับของพระเทวโลก
ไว้ เป็นสมดไทย ๑ เล่ม ขาดหายไปเสียมาก เหลืออยู่ประมาณ ๑ ส่วน ๔
ของเล่มสมุดไทย ใจความมีแตาการคำนวณธาตุแทรกในกองอสีติธาตุกับทายพระเคราะห์
บ้านเมืองบ้าง แต่ภายหลังได้ต้นฉะบับมีแต่รูปตารางตัวเลข สำหรับลบแทรกอายุเป็นของ
ใช้สำหรับดู (ไม่มีคำอธิบาย) มาจากนางเลื่อน ตันทัศน์ แล้วได้ฉะบับที่กล่าวเป็น
ตำราทีเดียวมาจากนายบวร เทียนหิรัญ และมีทายพระเคราะห์บ้านเมืองด้วย แต่ไม่มี
เนื้อความอย่างของพระเทวโลก ข้าพเจ้าได้สืบหาต่อมาอีก ก็ได้มาพบกับพระสุเมธีวรคุณ
เจ้าคณะจังหวัดประจวบคีรีขันธ์ (วัดเกาะหลัก) เมื่อท่านทราบว่าข้าพเจ้าจะเรียบเรียง
คัมภีร์อสีติธาตุ ท่านก็แสดงความการุณต่อผู้ที่จะศึกษาวิชาโหราศาสตร์เป็นอย่างยิ่ง จึงได้
ส่งต้นฉะบับของท่านมาให้ข้าพเจ้าทำเป็นตำรา เมื่อ ณ วันที่ ๒๐ มีนาคม พ.ศ.๒๔๘๙
เนื้อความในตำราของท่านก็เป็นอย่างเดียวกันกับฉะบับของนายบวร เทียนหิรัญ แต่ไม่มี
กล่าวด้วยเรื่องทายเคราะห์บ้านเมือง
 เมื่อข้าพเจ้าได้ตำราทั้ง ๔ เล่มนี้มาพิจารณาดูแล้ว จึงได้ตรึกตรองหาเหตุผล
และหลักเกณฑ์ที่ท่านโบราณาจารย์ทำเป็นตารางตัวเลขไว้ ตามที่ปรากฏอยู่ในฉะบับของ
นางเลื่อนนั้นว่าทำมาได้อย่างไร เมื่อคิดหาหลักเกณฑ์ทำคำนวณสอบสวนดูไป บังเอิญให้
จิตต์ใจไตร่ตรองไป ทำแล้วได้ผลถูกต้องกับตำรานั้นโดยตลอด จึงได้กระทำสักการะครู
อาจารย์ และพยายามเรียบเรียงขึ้นเป็นตำราฉะบับนี้ แต่ในส่วนที่เกี่ยวกับทายเคราะห์บ้าน
เคราะห์เมืองนั้น ข้าพเจ้าเห็นว่าอาจมีทั้งคุณและโทษได้ และเห็นว่าควรเลือกเอาแต่ทาง
ที่มีคุณอย่างเดียว จึงไม่ได้เรียบเรียงการทายเคราะห์บ้านเมืองไว้ด้วย และภาษาที่ใช้ใน
ตำราอสีติธาตุนี้อ่านเข้าใจยากมาก ถ้าข้าพเจ้าไม่ได้ตารางตัวเลขของนางเลื่อน ตันทัศน์
มาเป็นปทัสฐานแล้ว ก็ไม่สามารถจะเข้าใจเนื้อความในตำรานี้ได้เลย นับตั้งแต่ข้าพเจ้า
ค้นคว้าหาตำรานี้ มาเป็นเวลานานถึง ๒๒ ปีเศษ พึ่งได้รวบรวมขึ้นเป็นตำราให้คนทั้ง
หลายได้เล่าเรียนโดยสะดวกสบายในครั้งนี้ จึงเป็นที่เบิกบานใจของข้าพเจ้ายิ่งนัก โดยมา
ระลึกว่าชีวิตของข้าพเจ้าไม่ไร้ประโยชน์ ได้เสาะแสวงหาของที่ทำได้ยากจวนจะสาบศูนย์
อยู่แล้วมาทำเป็นตำราขึ้นได้พร้อมทั้งมติคติ คือทางแห่งความคิดเห็นของข้าพเจ้าด้วย ให้
เป็นคุณประโยชน์แก่ผู้เล่าเรียนวิชาโหราศาสตร์ได้โดยบริบูรณ์ ก่อนเวลาที่ข้าพเจ้าจะละ
โลกนี้ไป และได้ทำปฏิการสนองคุณครูอาจารเสร็จสมความปรารถนาด้วย นับว่าเป็น
มงคลสมัยอันวิเศษที่ได้มาถึงแล้ว
 ณ มงคลสมัยอันนี้ ข้าพเจ้าขออัญเชิญคุณพระศรีรัตนตรัย และเทพยดาฟ้าดิน
คุณครูอุปัชฌาย์อาจารย์ บิดามารดา พระมหากษัตริย์และรัฐบาล จงช่วยดลบันดาลให้ท่าน
ผู้ที่ได้เล่าเรียนคัมภีร์อสีติธาตุ จงประสพผลตามมโนรถและสิริสวัสดิ์พัฒนมงคลจงทุก
ประการ ขอคุณครูอุปัชฌาย์อาจารย์และเทพยเจ้าทั้งปวง จงได้รับสักการะบูชาและปฏิบัติ
บูชาของข้าพเจ้าทั้งสองประการ และโปรดประทานความสุขด้วยเทอญ
 วันที่ ๒๔ มิถุนายน พ.ศ.๒๔๘๙
 (ลายเซ็น ...)
 หลวงวิศาลดรุณกร
 บ้านเลขที่ ๑๑ ตำบลสนามจันทร์ จังหวัดนครปฐม
คัมภีร์โหราศาสตร์ไทยมาตรฐานฉบับสมบูรณ์/ทำสัมผุสพระพุทธ พระศุกร์

ถ้าจะทำสัมผุสพระพุธพระศุกร์ ให้ตั้งมัธยมรวิในวันที่ต้องประสงค์นั้นลง เอาอุจนี
______________
มาลบมัธยมรวิ ได้ผลลัพธ์เท่าใด ดูจำนวนในราศีเป็นเกณฑ์ ถ้าเกณฑ์ ๐, ๑, ๒ ชื่อเอกปทัง เป็นภุชรณัง แล้วให้ตั้งตรีจักรลง เอาภุชรณังมาลบ เหลือเท่าใดเป็นโกฏิธนัง ตราไว้ ฯลฯ แล้วพึงทำต่อไปดุจเกณฑ์ในสัมผุสพระอังคาร ให้เป็นภุชเป็นโกฏิ เป็นมนทภุช เป็นมนทโกฏิ จนถึงโกฏิผล แล้วตั้งเฉทนี้ลง
______________
แล้วให้ดูโกฏิ ถ้าเป็นโกฏิธนัง เอาโกฏิผลบวกด้วยเฉท ลัพธ์เป็นมนทเฉท ถ้าเป็นโกฏิรณัง เอาโกฏิผลมาลบเฉท ลัพธ์เป็นมนทเฉท แล้วตั้งมนทภุชลง ทำเป็นพลอักษร ตั้งมนทเฉทลงทำเป็นพลหาร แล้วเอาพลหารหารพลอักษรให้เป็นผล เมื่อถึงผลแล้วจึงเอามัธยมรวิมาตั้งเทียบกับผล แล้วดูที่ภุช ถ้าเป็นภุชรณัง เอาพลมาลบซึ่งมัธยมรวิ ลัพธ์เป็นมนทสัมผุส ถ้าเป็นภุชธนัง เอาผลบวกด้วยมัธยมรวิ ลัพธ์เป็นมนทสัมผุส
จึงตั้งมนทสัมผุสลง เอามัธยมพระเคราะห์มาลบ ถ้าลบมิได้ให้ปลงราศีลงมา เป็น ๓๐ องศาจนลบได้ และลัพธ์นั้นให้ดูที่จำนวนราศีเป็นเกณฑ์ ถ้าเกณฑ์ ๐, ๑, ๒ ชื่อ เอกปทัง เป็นภุชรณัง ให้ตั้งตรีจักรลง เอาภุชรณังมาลบ เหลือเท่าใดเป็น โกฏิธนัง ตราไว้ ฯลฯ แล้วพึงกระทำต่อไป ตามเกณฑ์ที่กระทำมาแล้วในมหาสัมผุสพระอังคารให้เป็นภุช เป็นโกฏิ เป็นสิงฆภุช เป็นสิงฆโกฏิ กาไว้
แล้วตั้งสิงฆภุชลง ลบลิบดาอัฑฒาธิกรรมเสีย แล้วเอา ๓ หารฐานบน ลัพธ์ตราไว้ เอาเศษ ๖๐ คูณ บวกฐานต่ำเข้า เอา ๓ หารอีกเล่า ลัพธ์ตราไว้ใต้ลัพธ์ก่อนชื่อสิงฆผล 
ต่อไปนี้จะทำพระเคราะห์องค์ใด เอาเกณฑ์ของพระเคราะห์องค์นั้น คือ
______________
บวกด้วยสิงฆผล เป็นสัมผุสพยาสน์แล แล้วให้ตั้งสัมผุสพยาสน์กับสิงฆโกฏิเทียบกัน ดูที่โกฏิ ถ้าเป็นโกฏิรณัง เอาสิงฆโกฏิลบสัมผุสพยาสน์ ถาเป็นโกฏิธนังเอาสิงฆโกฏิบวกด้วยสัมผุสพยาสน์ ลัพธ์เป็นสิงฆสัมผุสเฉท ตราไว้
ตั้งสิงฆสัมผุสเฉทลง เอา ๖๐ คูณราศี บวกองศาสเข้าแล้วเอา ๖๐ คูณอีก บวกลิบดาเข้าเป็นพลอัษร ตราไว้
ตั้งสิงฆสัมผุสเฉทลง เอา ๖๐ คูณฐานบนบวกฐานต่ำเข้าเป็นพลหาร ตราไว้ 
จึงเอาพลอักษรตั้ง เอาพลหารมาหาร ลัพธ์เป็นองศา เศษเอา ๖๐ คูณ แล้วเอาพลหารมาหารอีกเล่า ลัพธ์เป็นลิบดา ลง ๐ เป็นราศี ชื่อมหาผล ตราไว้ 
จึงเอามนทสัมผุสมาเทียบกับมหาผล แล้วดูที่ภุช ถ้าเป็นภุชรณัง เอาผลมาลบ ซึ่งมนทสัมผุส ถ้าเป็นภุชธนัง เอามาบวกด้วยมนทสัมผุส เป็นมหาสัมผุสแห่งพระพุธ และพระศุกร์ที่ได้ทำมานั้นแล
คัมภีร์โหราศาสตร์ไทยมาตรฐานฉบับสมบูรณ์/ทำมัธยมพระราหู

ถ้าจะทำมัธยมพระราหู ให้ตั้งกำลังพระเคราะห์ลงเป็น ๒ ฐาน ฐานบนเอา
๒๐ หาร ลัพธ์นั้นชื่อปฐมลัพธ์ ตราไว้ เศษตัดออกเสีย ฐานต่ำเอา ๒๖๕ หาร 
ลัพธ์ชื่อทุติยลัพธ์ เศษตัดออกเสีย แล้วเอาทุติยลัพธ์บวกเข้ากับปฐมลัพธ์ เอา ๖๐ 
หารเศษเป็นลิบดา แล้วเอา ๓๐ หารลัพธ์ เศษเป็นองศา แล้วเอา ๑๒ หารลัพธ์
เศษเป็นราศี ได้เศษเป็นราศี องศา ลิบดาเท่าใด เป็นมัธยมพระราหู
ตัวอย่างมัธยมพระราหู วันที่ ๓๐ เมษายน พระพุทธศักราช ๒๔๖๖ 
จุลศักราช ๑๒๘๕
กำลังพระเคราะห์ทำตัวอย่างมาแล้วได้ ๑๔๕๘๐๘๖๒ 
๑๔๕๘๐๘๖๒ ÷ ๒๐ = ๗๒๙๐๔๓ เศษ ๒ 
๑๔๕๘๐๘๖๒ ÷ ๒๖๕ = ๕๕๐๒๒ เศษ ๓๒ 
๗๒๙๐๔๓ ÷ ๕๕๐๒๒ = ๑๓๐๖๗ เศษ ๔๕
๑๓๐๖๗ ÷ ๓๐ = ๔๓๕ เศษ ๑๗
๔๓๕ ÷ ๑๒ = ๓๖ เศษ ๓
______________
คัมภีร์โหราศาสตร์ไทยมาตรฐานฉบับสมบูรณ์/อุบลโชคหรือปทุมโชค

ตำราอุบลโชคหรือปทุมโชคนี้ บางที่เรียกว่าบุปผาโชคก็มีเป็นตำราที่ขับอายุเข้า
จักรอย่างหนึ่ง ยังไม่ได้ใช้กันแพร่หลายนักจึงมีผู้ใช้พยากรณ์เป็นส่วนน้อย แต่เห็นว่าเป็น
ตำราเก่ามากควรจะรักษาไว้ให้ดี จึงนำมาเรียบเรียงไว้
ตำรานี้กล่าวเปรียบด้วยดอกไม้มีดอกบัวเป็นต้น จึงเรียก
ว่าอุบลโชค ถ้าหมายถึงดอกไม้ทั่วไปก็เรียกว่าบุปผาโชค
กำหนดการเกิดของตอกบัวใต้น้ำที่ราศีตุล จึงเรียกราศี
ตุลว่าราศีเพ็จ เพ็จแปลว่าเล็ก คือว่าดอกไม้นั้นแรกเกิด
ยังเล็กอยู่ แล้วไปโผล่ขึ้นพ้นน้ำที่ราศีเมษ เรียกว่าราศี
ตูม และคลี่กลีบที่ราศีพฤษภกับมีน บานที่ราศีเมถุนกับ
กุมภ์ และบานต่อมาในราศีกรกฎกับมังกร แล้ววายคือเหี่ยวลงที่ราศีสิงห์กับธนู ลันหรือลั่น
คือกลีบ หักลันหลุดร่วงไปที่ราศีกันย์ และพฤศจิก ดั่งนั้นจึงมีคำพยากรณ์ราศีเพ็จ ตูม
บาน เป็นราศีที่ดีทั้งนั้น วายและลันเป็นส่วนที่ชั่ว วิธีคำนวณให้รู้ว่าโชคอายุตกเขตดีและ
ชั่วนั้น ดั่งนี้.
៙ สิทธิการิย ถ้าจะทำอุบลโชค ท่านให้ตั้งมหาศักราชกำเนิดลงเอาอายุโหรา
บวก แล้วนับแต่พฤหัสบดีโคจรไปถึงพฤหัสบดีกำเนิดได้กี่ราศี เอาจำนวนราศีที่นับได้นั้น
มาคูณ แล้วเอา ๑๒ หาร ลัพธ์ยกเสีย มีเศษเท่าใด ให้นับแต่ลัคน์ไปเท่าเศษ ตกราศี
ใดให้พยากรณ์ ดั่งต่อไปนี้ :-
៙ ถ้าตกราศีตูม จะต้องจากที่อยู่ แล้วจะได้ลาภ
៙ ถ้าตกราศีคลี่ จะได้สมบัติในปีนั้น
៙ ถ้าตกราศีบาน จะได้สมบัติยิ่งกว่าแต่ก่อน
៙ ถ้าตกราศีวาย จะเสียเงินทองข้าวของแล
៙ ถ้าตกราศีลัน ชะตาลง จะถอยจากสมบัติแล
៙ ถ้าตกราศีเพ็จ ว่าจะตาจะขึ้น แล้วได้แก้วแหวนเงินทอง บริวาร ยศเป็น
อันมาก ในปีนั้นแล
(ถ้าจะรู้ว่าปีเกิดเป็นมหาศักราชเท่าใด ให้ตั้งจุลศักราชกำเนิดลง แล้วเอา
๕๖๐ บวก เป็นมหาศักราชกำเนิด) ตามตำรานี้คล้ายคลึงกับวิธีขับดวงชะตาที่กล่าวมา
แล้ว ประสงค์ที่จะรู้ว่าปีปัจจุบันนี้หรือปีที่จะดูต่อไปในเบื้องหน้าเป็นมหาศักราชเท่าใดนั้น
เป็นตาราเก่าที่ใช้มหาศักราชเป็นเกณฑ์คำนวณหาโชคในดวงชะตา ต่างกับตำราที่ใช้จุล-
ศักราชปัจจุบันเป็นตัวตั้งแล้วเอาอายุโหรบวก ดั่งวิธีที่จะกล่าวต่อไปนี้
៙ ผิวจะคำนวณชะตาแต่ละปีๆ ให้รู้จักร้ายดี ให้ตั้งศักราชปีนั้นลง
(จุลศักราช) แล้วเอาอายุโหรบวก แล้วนับแต่พฤหัสบดีจรมาหาพฤหัสบดีกำเนิดได้กี่ราศี
เอามาคูณ แล้วเอา ๑๒ หาร มีเศษเท่าใด ให้นับแต่พฤหัสบดีกำเนิดไปเท่าเศษ
ถ้าตกราศีเมถุน กรกฎ มังกร กุมภ์ ชื่อราศีบาน จะได้ข้าคนทรัพย์สมบัติ จะได้เป็น
ใหญ่ในหมู่ชน ถ้าตกราศีสิงห์ ธนู ชื่อราศีเสียชะตาลง จะเสียข้าวของผู้คน มิฉะนั้น
จะเสียตน ถ้าตกราศีกันย์ พฤศจิก ชื่อราศีไหว ชะตาลงร้ายนัก ถ้ามีพระเคราะห์ต้อง
ลัคน์ต้องจันทร์ด้วยไซร้ ตนจะต้องตาย ถ้ามิฉะนั้นจะเสียทรัพย์ ถ้าตกราศีพฤษภและมีน
ชื่อราศีขึ้น จะได้ลาภอันพึงพอใจ ถ้าตกราศีตุล ชื่อราศีเพ็จ ชะตาขึ้นมีโชคใหญ่จะได้ลาภ
สัตง์ ๔ เท้า ๒ เท้า ที่ดินไร่นา ถ้าตกราศีเมษ ชื่อราศีตูม ว่าจะต้องจากที่อยู่เสีย
ก่อน แล้วจึงจะได้เมียสาวสูงใหญ่แล.